شائستہ زیدی

'پروفیسر شائستہ زیدی پاکستان کی نامور خاتون مذہبی سکالر ہیں ۔


 ابتدائی زندگی اور تعلیم و تدریس 
شائستہ خاتون المعروف پروفیسر شائستہ زیدی 28 اگست، 1937ء کو میرٹھ کے ایک علم دوست گھرانے میں پیدا ہوئیں ۔۔سلطانہ مہر کا شائستہ زیدی سے انٹرویو، صفحہ 118، آج کی شاعرات https://files.acrobat.com/a/preview/2730e0ba-bd1a-414e-a7db-5e398bfb76b1ان کے والد پروفیسر کرار حسین انگریزی ادب کے پروفیسر تھے تعلیمی سفر کی ابتدا میرٹھ سے ہوئی۔ قیامِ پاکستان کے بعد ان کے والد نے ہجرت کی اور تمام گھرانہ آ کر کراچی میں مقیم ہوا۔ یہاں سٹی گرلز ہائی اسکول، بولٹن مارکیٹ، کراچی سے میٹرک کیا اور اسلامیہ کالج کراچی میں داخلہ لیا۔ ریاضی اور فلسفے کے مضامین کے ساتھ گریجویشن کی۔ اور پھر کراچی یونیورسٹی سے ریاضی ہی میں ایم اے کیا۔ ایم اے کے بعد کامن ویلتھ سکالر شپ کے تحت ان کا نام بھی بیرونِ ملک یونیورسٹی میں مزید اعلی تعلیم کے لیے منتخب ہوا۔ تاہم اس دوران ان کی شادی جامعہ کراچی کے پروفیسر ناظم حسین زیدی سے طے پائی ، لہذا شادی کے بعد تعلیم کا سلسلہ جاری رکھتے ہوئے اس سے اگلے سال 1961ء میں اپنے شوہر پروفیسر زیدی کے ساتھ انگلینڈ جا کر یونیورسٹی آف ایڈنبرا سے ریاضیات میں ایم اے آنرز کیا۔ وطن واپس آنے کے بعد کراچی یونیورسٹی میں بطور استاد شعبہ ریاضی مقرر ہوئیں۔ اور تقریبا 32 برس تک اسی یونیورسٹی سے منسلک رہنے کے بعد اسسٹنٹ پروفیسر کے عہدے سے سبکدوش ہوئیں، تاہم ایک مذہبی سکالر کی حیثیت سے مذہبی تقاریب اور بطور دانشور انجمن ترقی اردو کے زیرِ اہتمام ہونے والی ادبی تقریبات میں وہ آج بھی اسی طرح سرگرمِ عمل ہیں ۔http://m.dunya.com.pk/index.php/city/karachi/2016-02-21/729699#.WJbJ3lV97IV
نیز بزمِ آمنہ کے تحت غریب گھرانوں کے بچوں کی مفت تعلیم کے لیے قائم کردہ آمنہ اکیڈمی https://www.facebook.com/amina.academy/کی سرپرست ہیں ۔

 ذوقِ شاعری اور خطابت 
شائستہ زیدی صا حبہ کو اسکول کے زمانے سے ہی تحریر و تقریر میں شغف رہا۔ کالج اور یونیورسٹی میں مقابلہِ تقریر میں ہمیشہ اول رہیں۔ کالج میں مشاعروں میں بھی حصہ لیا اور کالج میگزین میں ان کا کلام شائع ہوا۔ البتہ شاعری کو اپنی پہچان نہ بنایا بلکہ فنِ تقریر نے ہی انھیں اپنے والد کی طرح خطابت کا ذوق دیا اور قرآنِ پاک، تفسیرِ قرآن اور، تاریخ اسلام کے عمیق مطالعے کے باعث ملک کی ممتاز سکالر خواتین میں بھی انکا نام شامل ہے۔ پچھلی تین دہائیوں سے پاکستان ٹیلی ویژن، دیگر پرائیویٹ چینلز PROFESSOR SHAISTA ZAIDI SPECIAL PROG PART 1 29 09 14 - YouTubeاور ریڈیو پاکستان پر محرم اور دیگر اسلامی موضوعات پر ان کے بہت سے لیکچرز اور ٹاک شو پیش کیے جا چکے ہیں ۔ARY TV,, Ghar,,Huqooq e Insani,, Shaista Zaidi Part 1 of 2. - YouTube نیز ایک مذہبی سکالر کی حیثیت سے انھیں بیرونِ ملک بھی مدعو کیا جاتا ہے۔Ali Day celebrated at AMU | TwoCircles.net
فنِ خطابت میں وہ اپنے والد پروفیسر کرار حسین کی طرح بلند آہنگ خطابت کی بجائے شائستہ لہجے میں فلسفیانہ لیکن مدلل خطاب کی قائل ہیں ۔

 نمونہَ کلام 

<div style='text-align: center;'>
غزل کے اشعار

 تصنیفات 
ایک سکالر کی حیثیت سے پروفیسر شائستہ زیدی کا رجحان اگرچہ اپنے والد کی طرح تحریر سے زیادہ تقریر پر رہا ہے، تاہم مداحوں کے با رہا اصرار پر انھوں نے اب تک چار کتب سپردِ قلم کی ہیں۔ جن میں انکا ایک سفر نامہ بھی شامل ہے ۔کتب - shaistazaidi.simplesite.com
 شام، شام، شام ( سفر نامہ - 2007ء)
 پیامِ کربلا (نومبر 2008ء)
 کربلا سے پہلے، کربلا کے بعد(2012ء)
 اسلام اور علم (مارچ 2015ء)

 تنقید و آرا 
پروفیسر شائستہ زیدی کے سفر نامہ  شام، شام، شام  پر پروفیسر انتظار حسین نے جو تنقیدی کالم لکھا ہے۔ اس میں وہ کہتے ہیں ۔شام‘ شام‘ شام - ایکسپریس اردو

 حوالہ جات 

زمرہ:1937ء کی پیدائشیں
زمرہ:پاکستانی مسلم شخصیات
زمرہ:پاکستانی مصنفات
زمرہ:پاکستانی معلمین
زمرہ:کراچی کی شخصیات
زمرہ:کراچی کے مصنفین